Odense Adresse-Contoirs Efterretninger, 1846-07-09
J Svendborg Avis læses følgende forlangte Jndrykkelse: "Det har vistnok forundret Flere end Jndsenderen heraf, i No. 78 af Svendborg Amtstidende at læse en af en "Borger L." i temmelig bombastiske Udtryk affattet Characteerseddel angaaende Kammerjunker, v. Jessens Embedsdygtighed i Anledning af en Artikel i "Fædrelandets Nr. 149, hvori hans Udnævnelse til Byfoged i Svendborg er critiseret. Det er ingenlunde Hensigten med disse Linier at ville dadle Kjunker v. Jessens hidtil udviste Embedsfærd, der vel stedse har baaret Præg af en god og redelig Villie, men kun at tilbagevise "Borger L. ligesaa ubetimelige som umotiverede Roes over en Virksomhed der hidtil med Hensyn til dens Resultater var af en temmelig underordnet Natur, thi Man behøver vistnok kun at være lidet fortrolig med det provindsiale Communalliv for at indsee, at det maatte blive den tilstundende Embedsmand, Kjr. v. Jessen, en saare let Sag at gjøre sin om ogsaa kun passive Virksomhed lidt bemærkelig i en Commune hvor han succederede en Embedsmand, der især i de senere Aar i høi Grad afficeredes af legemlige Svagheder og hvortil endnu kom at hans humane og menneskekiærlige Sind som oftest lammede den strenge Øvrighedsarm. Hvilke ere da de eminente Resultater af Kjr. v. Jessens formeentlige Embedsdygtighed, der kunne berettige, Borger L." til, uden at træde Sandheden og Andres Medvirken alt for nær, at debitere en slig Paastand som den at Kjunker v. Jessen, fuldkommen har godtgjort sin Dygtighed til at bestyre Embedet, hvortil endnu føies, at det var et almindelig omtalt Ønske at vi fremdeles maatte beholde ham som Byfoged og langtfra ønskede nogen Anden, (hvor rørende), og at Forholdet mellem Kjunker v. J. og Byens Repræsentanter og Jndvaanere ingensinde har været saaledes som det i "Fædrelandet paapegede. Hvad nu dette Sidste angaaer, da er det jo nok muligt at Kjunker v. J. har sat sig i et saadant Forhold til Borgerrepræsentationen, at den gode Harmoni ingensinde har været afbrudt, men at der dog gives andre communale Bestillingsmænd der ikke har ladet sig imponere af den stundum maaskee lidt ungdommelige Adelsmand, derpaa kan t. Ex. Fattigvæsenets Forhandlingsprotocol afgive tilstrækkeligt Beviis, og i dette Tilfælde var det da heller ikke Borgeren som, efter Sagens Jndstilling til Overautoriteterne, fik en Visker." Hvorvidt det vil lykkes Hr. Kjunker v. Jessen i Egenskab som Byfoged i Svendborg at godtgjøre sin Duelighed, ved i Virkeligheden og paa en frugtbringende Maade at virke for Communens sande Jnteresser, ved til det Heles Gavn at ordne dens indre, tildeels forviklede locale Jnteresser og communale Forhold, med eet Ord, fremme og værne om Borgernes sande Vel, og med Kraft og Energi give Jmpulsen til og understøtte Alt hvad der kan bidrage til Communens Gavn - hvorvidt Saadant vil lykkes Kjunker v. Jessen, det maae først Fremtiden vise, Men, indtil den Tid bort med al væmmelig Smiger, der kun skader en god Sag og idethøieste kun kan blænde den uselvstændig Tænkende, medens den mere Uhildedes Blik stedse vil falde mistænkeligt paa sligt Lefleri som "Borger L." uhjemlede Roes over Kammerjunker v. Jessens hidtilværende Virksomhed for Svendborg Commune, inclusive de 170 læstebrændte Fartøier.